Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 5.Dopravná politika



Úradný vestník L 157 , 21/06/2005 S. 0285 - 0289



5. DOPRAVNÁ POLITIKA 1. 31993 R 3118: Nariadenie Rady (EHS) č. 3118/93 z 25. októbra 1993, ktorým sa stanovujú podmienky, za ktorých sú dopravcovia, ktorí nemajú bydlisko/sídlo v určitom členskom štáte, oprávnení vykonávať vnútroštátnu nákladnú cestnú dopravu v tomto štáte (Ú. v. ES L 279, 12.11.1993, s. 1), naposledy zmenené a doplnené predpisom: - 32002 R 0444: nariadenie (ES) č. 484/2002/ES Európskeho parlamentu a Rady z 1.3.2002 (Ú. v. ES L 76, 19.3.2002, s. 1). a) Odchylne od článku 1 nariadenia (EHS) č. 3118/93 a do konca tretieho roka nasledujúceho po dni pristúpenia sú dopravcovia usadení v Bulharsku vylúčení z vykonávania vnútroštátnej nákladnej cestnej dopravy v ostatných členských štátoch a dopravcovia usadení v ostatných členských štátoch sú vylúčení z vykonávania vnútroštátnej nákladnej cestnej dopravy v Bulharsku. b) Pred koncom tretieho roka nasledujúceho po dni pristúpenia oznámia členské štáty Komisii, či predĺžia toto obdobie najviac o dva roky, alebo budú od tohto momentu plne uplatňovať ustanovenia článku 1 nariadenia. Ak nedôjde k takému oznámeniu, uplatní sa článok 1 nariadenia. Iba dopravcovia usadení v tých členských štátoch, v ktorých sa uplatňuje článok 1 nariadenia, sú oprávnení vykonávať vnútroštátnu nákladnú cestnú dopravu v ostatných členských štátoch, v ktorých sa tiež uplatňuje článok 1. c) Členské štáty, v ktorých sa podľa písm. b) uplatňuje článok 1 nariadenia, môžu do konca piateho roka nasledujúceho po dni pristúpenia použiť tento postup. Ak je v členskom štáte uvedenom v predchádzajúcom pododseku v dôsledku alebo za prispenia kabotáže závažne narušený vnútroštátny trh alebo jeho časti, napr. ak je závažný prebytok ponuky nad dopytom, alebo je ohrozená finančná stabilita alebo prežitie značného počtu podnikov cestnej nákladnej dopravy, informuje o tom tento členský štát Komisiu a ostatné členské štáty a poskytne im všetky dôležité údaje. Na základe tohto oznámenia môže členský štát požiadať Komisiu o celkové alebo čiastočné pozastavenie uplatňovania článku 1 nariadenia s cieľom opätovne nastoliť bežný stav. Komisia preskúma stav na základe údajov poskytnutých dotknutým členským štátom a do jedného mesiaca od doručenia žiadosti rozhodne o potrebe prijatia ochranných opatrení. Použije sa postup ustanovený v druhom, treťom a štvrtom pododseku odseku 3, ako aj odseky 4, 5 a 6 článku 7 nariadenia. Členský štát uvedený v prvom pododseku môže v naliehavých a výnimočných prípadoch pozastaviť uplatňovanie článku 1 nariadenia, následne je však povinný oznámiť to Komisii spolu s uvedením dôvodov. d) Pokiaľ sa článok 1 nariadenia neuplatňuje podľa písmen a) a b), sú členské štáty oprávnené regulovať prístup k vykonávaniu vnútroštátnej nákladnej cestnej dopravy postupnou výmenou kabotážnych povolení na základe dvojstranných zmlúv. To zahŕňa aj možnosť úplnej liberalizácie. e) Uplatňovanie písmen a) až c) nesmie viesť k obmedzeniu prístupu k vykonávaniu vnútroštátnej nákladnej cestnej dopravy vo väčšej miere ako predo dňom podpísania zmluvy o pristúpení. 2. 31996 L 0026: smernica Rady 96/26/ES z 29. apríla 1996 o prístupe k povolaniu prevádzkovateľa cestnej nákladnej dopravy a prevádzkovateľa cestnej osobnej dopravy a o vzájomnom uznávaní diplomov, osvedčení a iných dokladov o formálnych kvalifikáciách s cieľom uľahčiť týmto prevádzkovateľom uplatňovanie slobody usadiť sa v oblasti vnútroštátnej a medzinárodnej dopravy (Ú. v. ES L 124, 23. 1996, s. 1), naposledy zmenená a doplnená predpisom: - 32004 L 0066: smernica Rady 2004/66/ES z 26.4.2004 (Ú. v. EÚ L 168, 1.5.2004, s. 35). Do 31. decembra 2010 sa článok 3 ods. 3 písm. c) smernice 96/26/ES v Bulharsku nevzťahuje na dopravné podniky, ktoré vykonávajú výlučne vnútroštátnu nákladnú a osobnú cestnú dopravu. Vlastné zdroje a rezervy týchto podnikov postupne dosiahnu minimálne sadzby stanovené v uvedenom článku v súlade s týmto časovým harmonogramom: - do 1. januára 2007 musí mať podnik vlastné zdroje a rezervy najmenej vo výške 5850 EUR na prvé vozidlo a vo výške najmenej 3250 EUR na každé ďalšie vozidlo; - do 1. januára 2008 musí mať podnik vlastné zdroje a rezervy najmenej vo výške 6750 EUR na prvé vozidlo a vo výške najmenej 3750 EUR na každé ďalšie vozidlo; - do 1. januára 2009 musí mať podnik vlastné zdroje a rezervy najmenej vo výške 7650 EUR na prvé vozidlo a vo výške najmenej 4250 EUR na každé ďalšie vozidlo; - do 1. januára 2010 musí mať podnik vlastné zdroje a rezervy najmenej vo výške 8550 EUR na prvé vozidlo a vo výške najmenej 4750 EUR na každé ďalšie vozidlo. 3. 31996 L 0053: smernica Rady 96/53/ES z 25. júla 1996, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59), naposledy zmenená a doplnená predpisom: - 32002 L 0007: smernica Európskeho parlamentu a Rady 2002/7/ES z 18.2.2002 (Ú. v. ES L 67, 9.3.2002, s. 47). Odchylne od článku 3 ods. 1 smernice 96/53/ES môžu vozidlá, ktoré spĺňajú limitné hodnoty kategórií 3.2.1, 3.4.1, 3.4.2 a 3.5.1 bližšie určené v prílohe I k uvedenej smernici, používať nemodernizované časti bulharskej cestnej siete do 31. decembra 2013, ak spĺňajú bulharské limity hmotnosti pripadajúcej na nápravu. Odo dňa pristúpenia nemožno stanoviť žiadne obmedzenia používania vozidlami, ktoré spĺňajú požiadavky smernice Rady 96/53/ES, hlavných tranzitných trás ustanovených v prílohe I k rozhodnutiu Európskeho parlamentu a Rady č. 1692/96/ES z 23. júla 1996 o základných usmerneniach Spoločenstva pre rozvoj transeurópskej dopravnej siete [7]. Bulharsko musí dodržať časový harmonogram ustanovený v nižšie uvedených tabuľkách na modernizovanie svojej siete hlavných ciest. Pri akýchkoľvek investíciách do infraštruktúry, na ktoré sa použijú prostriedky z rozpočtu Spoločenstva, sa musí zabezpečiť, aby boli hlavné dopravné tepny vybudované alebo modernizované na únosnosť 11,5 tony na nápravu. S dokončovaním modernizácie je spojené postupné sprístupňovanie bulharskej cestnej siete vrátane siete obsiahnutej v prílohe I k rozhodnutiu č. 1692/96/ES pre vozidlá v medzinárodnej doprave, ktoré spĺňajú limitné hodnoty stanovené v smernici. Pokiaľ je to technicky možné, umožní sa počas celého prechodného obdobia používanie nemodernizovaných častí siete ciest druhej triedy na účely nakládky a vykládky. Odo dňa pristúpenia všetky vozidlá v medzinárodnej doprave, ktoré sú vybavené vzduchovým odpružením a ktoré spĺňajú limitné hodnoty smernice 96/53/ES, nesmú podliehať žiadnym dočasným dodatočným poplatkom v celej bulharskej cestnej dopravnej sieti. Dočasné dodatočné spoplatnenie používania nemodernizovaných častí siete vozidlami v medzinárodnej doprave, ktoré nie sú vybavené vzduchovým odpružením, ktoré spĺňajú limitné hodnoty smernice, nesmie byť diskriminačné. Systém poplatkov musí byť transparentný a platenie týchto poplatkov nepredstavuje neprimeranú administratívnu záťaž alebo zdržanie pre užívateľa, ani byť dôvodom na systematickú kontrolu dodržiavania maximálnej hmotnosti pripadajúcej na nápravu na štátnych hraniciach. Presadzovanie obmedzení hmotnosti pripadajúcej na nápravu musí byť zabezpečené na nediskriminačnom základe na celom území a byť účinné aj voči vozidlám registrovaným v Bulharsku. Program modernizácie ciest (km) Tabuľka 1 N | CESTA | ÚSEK | DĹŽKA/KM/ | OTVORENÁ PRE DOPRAVU | OPATRENIE | 1 | 2 | 3 | 4 | 5 | 6 | 1 | I-5/E-85/ | GABROVO - ŠIPKA | 18 | 2014 | NOVOSTAVBA | 2 | I-5/E-85/ | KĂRDŽALI - PODKOVA (MAKAZA) | 18 | 2008 | NOVOVOSTAVBA | | | MEDZISÚČET | 36 | | | 3 | I-6 | SOFIA - PIRDOP | 56 | 2009 | OBNOVA | 4 | I-7 | SILISTRA - ŠUMEN | 88 | 2011 | OBNOVA | 5 | I-7 | PRESLAV - E-773 | 48 | 2010 | PRESTAVBA | | | MEDZISÚČET | 136 | | | 6 | I-9/E87/ | RUMUNSKÁ HRANICA - BALČIK | 60 | 2009 | OBNOVA | 7 | II-12 | VIDIN - HRANICA SO SRBSKOM A ČIERNOU HOROU | 26 | 2008 | PRESTAVBA | 8 | II-14 | VIDIN - KULA - HRANICA SO SRBSKOM A ČIERNOU HOROU | 42 | 2009 | PRESTAVBA | 9 | II-18 | CESTNÝ OKRUH SOFIE - SEVERNÝ OBLÚK | 24 | 2014 | NOVOSTAVBA | 10 | II-19 | SIMITLI - GOCE DELČEV - GRÉCKA HRANICA | 91 | 2008 | OBNOVA | 11 | II-29 | DOBRIČ - VARNA | 21 | 2010 | OBNOVA | 12 | II-35 | LOVEČ - KĂRNARE | 28 | 2011 | PRESTAVBA | 13 | II-53 | SLIVEN - JAMBOL | 25 | 2010 | OBNOVA | 14 | II-55 | GURKOVO - NOVA ZAGORA | 26 | 2010 | OBNOVA | 15 | II-55 | NOVA ZAGORA - SVILENGRAD | 81 | 2012 | OBNOVA | | | MEDZISÚČET | 107 | | | 16 | II-57 | STARA ZAGORA - RADNEVO | 42 | 2010 | OBNOVA | 17 | II-62 | KJUSTENDIL - DUPNICA | 26 | 2011 | PRESTAVBA | 18 | II-63 | PERNIK - HRANICA SO SRBSKOM A ČIERNOU HOROU | 20 | 2010 | PRESTAVBA | 19 | II-73 | ŠUMEN — KARNOBAT | 44 | 2012 | PRESTAVBA | 20 | II-73 | ŠUMEN — KARNOBAT | 119 | 2011 | PRESTAVBA | | | MEDZISÚČET | 63 | | | 21 | II-78 | RADNEVO - TOPOLOVGRAD | 40 | 2013 | OBNOVA | 22 | II-86 | ASENOVGRAD - SMOLJAN | 72 | 2014 | PRESTAVBA | 23 | II-98 | BURGAS - MALKO TĂRNOVO | 64 | 2014 | PRESTAVBA | 24 | III-197 | GOCE DELČEV - SMOLJAN | 87 | 2013 | PRESTAVBA | 25 | III-198 | GOCE DELČEV - HRANICA S BÝVALOU JUHOSLOVANSKOU REPUBLIKOU MACEDÓNSKO | 95 | 2013 | PRESTAVBA | 26 | III-534 | ELENA - NOVA ZAGORA | 52 | 2012 | PRESTAVBA | 27 | III-534 | NOVA ZAGORA - SIMEONOVGRAD | 53 | 2014 | PRESTAVBA | | | MEDZISÚČET | 105 | | | 28 | III-601 | KJUSTENDIL - HRANICA S BÝVALOU JUHOSLOVANSKOU REPUBLIKOU MACEDÓNSKO | 27 | 2011 | NOVOSTAVBA | 29 | III-622 | KJUSTENDIL - HRANICA S BÝVALOU JUHOSLOVANSKOU REPUBLIKOU MACEDÓNSKO | 31 | 2013 | NOVOSTAVBA | 30 | III-865 | SMOLJAN - MADAN | 15 | 2011 | PRESTAVBA | 31 | III-867 | SMOLJAN - KĂRDŽALI | 69 | 2014 | PRESTAVBA | 32 | III-868 | OBCHVAT SMOLJAN | 40 | 2012 | NOVOSTAVBA | 33 | IV-410068 | SIMITLI - HRANICA S BÝVALOU JUHOSLOVANSKOU REPUBLIKOU MACEDÓNSKO | 28 | 2009 | NOVOSTAVBA | 34 | | OBCHVAT PLOVDIV | 4 | 2014 | NOVOSTAVBA | | A1 | DIAĽNICA "TRAKIA" - STARA ZAGORA - KARNOBAT | | | | 35 | | ÚSEK 2 | 33 | 2010 | NOVOSTAVBA | 36 | | ÚSEK 3 | 37 | 2011 | NOVOSTAVBA | 37 | | ÚSEK 4 | 48 | 2014 | NOVOSTAVBA | | | MEDZISÚČET | 118 | | | | | SPOLU | 1598 | | | Tabuľka 2 | 2008 | 2009 | 2010 | 2011 | 2012 | 2013 | 2014 | | OPATRENIE | | | | | | | | | OBNOVA | 91 | 116 | 114 | 88 | 81 | 40 | 0 | | PRESTAVBA | 26 | 42 | 68 | 88 | 96 | 182 | 258 | | NOVOSTAVBA | 18 | 28 | 33 | 64 | 40 | 31 | 94 | | | 135 | 186 | 215 | 240 | 217 | 253 | 352 | 1598 km | [7] Ú. v. ES L 228, 9.9.1996, s. 1. Rozhodnutie naposledy zmenené a doplnené rozhodnutím č. 884/2004/ES (Ú. v. EÚ L 167, 30.4.2004, s. 1). --------------------------------------------------